Filmat horror nga perspektiva e afrikano-amerikanëve
Kritikët dhe audienca e kanë përshëndetur regjisorin Jordan Peel, si pionierin e filmave të frikshëm me aktorë afrikano-amerikanë.
Regjisori amerikan Jordan Peel është prezantuar para shikuesve me realizimin e tij të ri -- "Us" që pason filmin e tij shumë të suksesshëm të vitit 2017 "Get Out", i cili i siguroi atij çmim oskar për skenarin më të mirë. Të dy janë filma të zhanrit horror. Kritikët dhe audienca kanë vlerësuar kurajon dhe talentin e regjisorit afrikano-amerikan si një zë origjinal që po e përdor zhanrin e filmave horror me tema mbi eksperiencën afrikano-amerikane, si metaforë për padrejtësitë sociale dhe racore. Korrespondentja e Zërit të Amerikës Penelope Poulou na njeh më gjerë me këtë temë: Filmi i frikshëm "Us" zbulon përbindëshin që fshihet brenda njeriut në një formë të dyzuar. Producenti Jordan Peele eksploron idenë e vetë hijes. Zoti Peele thotë se ai e përdor zhanrin e frikës apo “horror” për të trajtuar marrëdhëniet racore dhe shtimin e ndarjeve social-ekonomike në Amerikë. Filmi i tij i mëparshëm i frikshëm, "Get Out", ishte për njerëzit e pasur të bardhë, që e zgjasin jetën duke transplantuar trurin e tyre në trupat e të rinjve afrikano-amerikanë. Filmi i tij simbolik "Us", vë përballë të privilegjuarit amerikane me anën e tyre të kundërt. Aktorja fituese e çmimit Oscar, Lupita Nyong'o luan rolin e një nëne dhe bashkëshorteje të klasës së mesme, Adelaide Wilson dhe hijes së saj Red, që e ndjek nga pas." thotë aktorja. Eksperti i filmave të frikshëm Andrew Scahill thotë se Jordan Peele ka një rol udhëheqës në epokën e filmave të frikshëm me aktorë afrikano-amerikanë. Tani, thotë ai, ata janë personazhet kryesore dhe kjo dë të vazhdojë. Ai thotë se koncepti i përbindëshit brenda vetes është po aq i vjetër sa "Jekyll and Hyde", apo Frankenstein-i. E njëjta gjë duhet thënë edhe për zhanrin e filmave të frikshëm, si një platformë për komentet sociale. Filmat horror të regjisorit Jordan Peele nxjerrin në pah të njëjtat shqetësime përmes perspektivës së afrikano-amerikanëve.